
Zalagyömörő Község Önkormányzat Képviselő-testülete
8349 Zalagyömörő, Fő u. 2.

___________________________________________________________________________

Szám: 867/5/2014.

Zalagyömörő Község Önkormányzat

Képviselő-testületének

2014. május 5. napon megtartott

nyílt üléséről

jegyzőkönyv

Határozat:…..12-15…..
Rendelet:…..2-3….
Szám: 867/4/2014.

J E G Y Z Ő K Ö N Y V

Készült:
Zalagyömörő Község Önkormányzatának 2014. május 5-én, 14.00 órai kezdettel megtartott nyilvános képviselő-testületi üléséről.

Helye:
Polgármesteri Hivatal 8349 Zalagyömörő, Fő 2. szám

Jelen vannak:
Illés László polgármester,




Söjtöri Dezső alpolgármester,




Dr. Tőtős András képviselő 




Tóth András képviselő




Bencze Gyöngyi jegyző




Martonné Vigmond Márta pénzügyi főelőadó



Tordáné Ughy Ilona jegyzőkönyvvezető
A lakosság köréből nem jelent meg senki.

Távolmaradását bejelentette:
Vass Géza képviselő
Illés László polgármester: köszöntöm a mai ülésen megjelent képviselő társaimat, a jegyzőt és a jegyzőkönyvvezetőt.

A jelenléti ív alapján megállapítom, hogy az öt fő képviselő-testületi tagok közül jelen van négy fő, így az ülés határozat képes. 

Jegyzőkönyv hitelesítőknek Dr. Tőtős Andrást és Tóth Andrást javaslom.

A javaslatot a Képviselő-testület 4 igen szavazattal – ellenszavazat, tartózkodás és határozat hozatal nélkül – elfogadta.

Illés László polgármester: javaslom, hogy a meghívóban szereplő napirendi pontok kerüljenek megtárgyalásra.

A képviselő-testület a napirendre tett javaslatot 4 igen szavazattal – ellenszavazat, tartózkodás és határozat hozatal nélkül – elfogadta a következők szerint:

Napirend: 

1./ Az Önkormányzat 2013. évi költségvetési rendelet módosítása

Előadó: Illés László polgármester

2./ Beszámoló az Önkormányzat 2013. évi költségvetésének végrehajtásáról rendelet

Előadó: Illés László polgármester

3./ Beszámoló a Gógánfai Közös Önkormányzati Hivatal 2013. évi költségvetési gazdálkodásáról


Előadó: Pallér Edina jegyző megbízásából Bencze Gyöngyi aljegyző

4./ 2013. évi belső ellenőrzésről szóló beszámoló


Előadó: Pallér Edina jegyző megbízásából Bencze Gyöngyi aljegyző

5./ Gyermekek védelméről és gyámügyi igazgatásról szóló beszámoló


Előadó: Pallér Edina jegyző megbízásából Bencze Gyöngyi aljegyző

6./ Vegyes ügyek

NAPIRENDEK TÁRGYALÁSA

1./ napirend:
Az Önkormányzat 2013. évi költségvetési rendelet módosítása

Előadó: Illés László polgármester

Illés László polgármester: megkérem Martonné Vigmond Mártát, hogy a napirendi ponttal kapcsolatban tájékoztassa a képviselő-testületet.
Martonné Vigmond Márta pénzügyi főelőadó: a költségvetési rendeletet a beszámoló elfogadásakor szoktuk módosítani, annál is inkább, hogy a teljesítéshez hozzáigazítsuk az eredeti előirányzatokat.

Ami miatt módosítani szükséges a költségvetést: óvoda fejlesztési támogatás 17106 e Ft-tal, közhatalmi bevételeknél a helyi adók miatt, TÁMOP. pályázati támogatás előlege 2500 e Ft-tal, MVH pályázati támogatás 1802 e Ft-tal.
A polgármester kérte a képviselő-testület tagjait, mondják el véleményüket a napirendi ponttal kapcsolatban:

Tóth András képviselő: Kérdezi, hogy tudomása szerint arról volt szó, hogy a Pinkóczi úton kitermelt fák helyére csemeték lesznek ültetve. Szeretném megkérdezni, hogy a kitermelt fák ára el van-e különítve, és miért nem történt meg ez idáig a fásítás.

Illés László polgármester: Válaszában elmondja, hogy a fakitermelésből befolyt 1.900 e Ft az önkormányzat számláján van. Azért nem történt meg eddig a csemeteültetés, mert a fák kitermelése két évet csúszott.

Tóth András képviselő: Véleménye szerint az állam amilyen arányban támogatta a közmunkaprogramot nem nagyon látszik meg a faluképen. Aggódik azon is, hogy a Gondolat tó nem fogja tudni betölteni funkcióját, akár a vízutánpótlás akadályát nézzük, akár más oldalról is. 

Söjtöri Dezső alpolgármester: Álláspontja szerint, amikor a Gondolat tó kialakítását határozta el az előző testület gondolni kellett volna arra, hogy a tó víz utánpótlása biztosítva lesz-e, illetve fenntartását tudja-e vállalni a község. Ezt már nem kéne ide keverni, elmúlott közben 4 év. 
Illés László polgármester: Elmondja, hogy úgy ítéli meg, hogy igen is meglátszik a faluképen, hogy az állam támogatta a közmunkaprogramot. A témát lezárva, kéri a képviselő-testület tagjait, akik egyetértenek Zalagyömörő Község Önkormányzata 2/2013.(II.19.) sz. költségvetési rendeletének módosításával, kézfeltartással szavazzanak.
Zalagyömörő Község Önkormányzatának Képviselő-testülete 4 igen szavazattal – ellenszavazat és tartózkodás nélkül – a következő rendeletet alkotja:

Zalagyömörő Község  Önkormányzat Képviselő-testületének

2/2014. (V.20.) önkormányzati rendelete

a  2/2013. (II.19.) számú költségvetési rendelet módosításáról

(A rendelet teljes szövege a jegyzőkönyv mellékletét képezi.)

2./ napirend:
Beszámoló az Önkormányzat 2013. évi költségvetésének végrehajtásáról rendelet

Előadó: Illés László polgármester

Illés László polgármester: Előzetesen elmondja, hogy az önkormányzat költségvetését pénzmaradvánnyal zárták, jól gazdálkodtak. Megkéri Martonné Vigmond Mártát, hogy a napirendi ponttal kapcsolatban tájékoztassa a képviselő-testületet.

Martonné Vigmond Márta pénzügyi főelőadó: Elmondja, hogy a 2013. évi beszámolóban a végleges bevételi főösszeg 88 m Ft, ezen belül a főbb számok: működési célú bevétel 63 m Ft, felhalmozási célú bevétel: 24 m Ft. A 79.942 e Ft összesített kiadáson belül 70 m Ft működési célú, 9.275 e Ft pedig felhalmozási célú kiadásként szerepel a beszámolóban. 
A Cifrapalota óvodát érintően hat havi bérrel számoltak, de a decemberi bér csak a januári könyvelésben jelentkezik. 
Tóth András képviselő: Elmondja, hogy négy évvel ezelőtt 11 millió forint hiány volt, most ez nincs, hitelt nem kellett felvenni. 

Söjtöri Dezső alpolgármester: Ezek a témák már négy évvel ezelőttiek, ezeket nem kellene már tárgyalni.
Illés László polgármester: Elmondja, hogy négy évvel ezelőtt 7,9 millió forint adóssággal vette át az önkormányzatot, kifizetetlen számlák voltak, amik mára már nincsenek és adósság sincs. A helyzet jelentősen megváltozott. Kéri a képviselő-testület tagjait, aki egyetértenek Zalagyömörő Község Önkormányzatának 2014. évi költségvetési beszámolójában foglaltakkal, kézfeltartással szavazzon.
Zalagyömörő Község Önkormányzatának Képviselő-testülete 4 igen szavazattal – ellenszavazat és tartózkodás nélkül – a következő rendeletet alkotja:

Zalagyömörő Község  Önkormányzat Képviselő-testületének

3/2014. (V.20.) önkormányzati rendelete

Zalagyömörő Község Önkormányzat 2013. évi költségvetésének végrehajtásáról

(A rendelet teljes szövege a jegyzőkönyv mellékletét képezi.)

3./ Beszámoló a Gógánfai Közös Önkormányzati Hivatal 2013. évi költségvetési gazdálkodásáról


Előadó: Pallér Edina jegyző megbízásából Bencze Gyöngyi aljegyző

A polgármester átadta a szót Bencze Gyöngyi aljegyzőnek, mint a napirendi pont előadójának.
Bencze Gyöngyi aljegyző: a Közös Hivatal 2013. évi költségvetésének módosítását Zalagyömörő Község Önkormányzata az idei év költségvetésének tárgyalásakor elfogadta. A 2013. évi gazdálkodásról szóló beszámoló készítése során a tényszámokat szükséges elfogadnia a képviselő-testületnek. 
A beszámolóból kitűnik, összességében a közös hivatal 2013. évi gazdálkodása jónak mondható, a költségvetési évet plusszal zárták.
Illés László polgármester: Kéri a képviselő-testület tagjait, aki egyetértenek a Gógánfai Közös Önkormányzati Hivatal 2013. évi költségvetési beszámolójában foglaltakkal, kézfeltartással szavazzon.
Zalagyömörő Község Önkormányzatának Képviselő-testülete 4 igen szavazattal – ellenszavazat és tartózkodás nélkül meghozta - az alábbi határozatot:
12/2014.(V.05.)  önkormányzati határozat
Zalagyömörő Község Önkormányzatának Képviselő-testülete a Gógánfai Közös Önkormányzati Hivatal 2013. évi költségvetési év gazdálkodásáról szóló beszámolóját elfogadja, azzal egyet ért.
(Az írásos előterjesztés a jegyzőkönyv melléklete.)
4./ 2013. évi belső ellenőrzésről szóló beszámoló


Előadó: Pallér Edina jegyző megbízásából Bencze Gyöngyi aljegyző
(Az előterjesztés a jegyzőkönyv mellékletét képezi.)
A polgármester átadta a szót Bencze Gyöngyi aljegyzőnek, mint a napirendi pont előadójának.

Bencze Gyöngyi aljegyző: A napirendi pontot kiegészíti azzal, hogy a belső ellenőr által készített összefoglaló jelentést április végéig kell, hogy benyújtásra kerüljön a képviselő-testületnek, valamint elmondja, hogy  ezen kívül minden egyes ellenőrzésről kap tájékoztatást a képviselő-testület. Ezekről – amennyiben szükséges - intézkedési tervek is készülnek. 

A belső ellenőrzésen kívül az összes ellenőrzésről kell hogy említést tegyünk. Így a szakmai szervezetek, módszertani ellenőrzések, valamint a Magyar Államkincstár ellenőrzése volt a 2013-a gazdálkodási évben. 
Illés László polgármester: Megköszöni az aljegyző asszony kiegészítését. Kéri a testület tagjait, amennyiben egyetértenek a 2013. évi belső ellenőrzésről szóló beszámolóban foglaltakkal, kézfeltartással szavazzanak.

Zalagyömörő Község Önkormányzatának Képviselő-testülete 4 igen szavazattal – ellenszavazat és tartózkodás nélkül- meghozta az alábbi határozatot:

13/2014.(V.05.)  önkormányzati határozat
Zalagyömörő Község Önkormányzat Képviselő-testülete elfogadja a 2013. évi Belső ellenőrzésről és az ellenőrzésekről szóló beszámolót.

Felhatalmazzák az aljegyzőt, hogy a Belső ellenőrt tájékoztassa a beszámoló elfogadásáról.

Felelős: Bencze Gyöngyi aljegyző

Határidő: 2014. május 31. 

5./ Gyermekek védelméről és gyámügyi igazgatásról szóló beszámoló


Előadó: Pallér Edina jegyző megbízásából Bencze Gyöngyi aljegyző
(Az előterjesztés a jegyzőkönyv mellékletét képezi.)
A polgármester átadta a szót Bencze Gyöngyi aljegyzőnek, mint a napirendi pont előadójának.

Bencze Gyöngyi aljegyző: Kiegészítésként elmondja, hogy az év elején volt a gyermekvédelmi tanácskozás, - melyen a településvezetők és az érintett szakemberek vettek részt – ennek eredménye a szakmai beszámoló. Ismerteti a településre vonatkozó demográfiai mutatószámokat, a jegyző hatáskörében lévő gyermekvédelmi tevékenységről szóló beszámolót. Dönteni kell a falugondnoki beszámoló elfogadásáról és arról, hogy a képviselő-testület kíván-e térítési díjat emelni 2014. évben. 
Illés László polgármester: Megköszöni az aljegyző asszony kiegészítését. Kéri a testület tagjait, amennyiben egyetértenek a Gyermekek védelméről és a gyámügyi igazgatásról, a falugondnok tevékenységéről, szóló beszámolóban foglaltakkal, valamint azzal, hogy 2014. évben nem emelnek a térítési díjakon, az kézfeltartással szavazzon.
Zalagyömörő Község Önkormányzatának Képviselő-testülete 4 igen szavazattal – ellenszavazat és tartózkodás nélkül - meghozta az alábbi határozatot:

14/2014.(V.05.)  önkormányzati határozat
Zalagyömörő Község Önkormányzat Képviselő-testülete elfogadja a 2013. évi gyermekjóléti tevékenységről szóló Napfény Szociális Segítő Központ és a Gógánfai Közös Önkormányzati Hivatal jegyzőjének hatósági intézkedésekről szóló beszámolóját. 

Zalagyömörő Község Önkormányzat Képviselő-testülete elfogadja a Falugondnok 2013. évben végzett tevékenységéről szóló beszámolót. 

A képviselő-testület felkéri a polgármestert, hogy a határozat kivonatot küldje meg a Veszprém Megyei Kormányhivatal Szociális és Gyámhivatalának, valamint a Napfény Szociális Segítő Központ Sümeg részére.

Zalagyömörő Község Önkormányzata Képviselő-testülete 2014. évre a gyermek és szociális étkezés térítés díj változtatására későbbi ülésén visszatér.

Felelős: Illés László polgármester

Határidő: 2014. július 31.

6./ Vegyes ügyek

6.1./ Sümeg és térsége szennyvízkezelés és tisztítás projekt saját forrás hitel felvételéhez hozzájárulás

Előterjesztő: Illés László polgármester

Illés László polgármester: Tájékoztatja a képviselő-testületet, hogy a csatorna beruházás a végéhez közeledik, de ahhoz, hogy be tudják fejezni, szükséges még folyósításhoz a képviselő-testület hozzájárulása, amelyet kér jóváhagyni. 

Zalagyömörő Község Önkormányzatának Képviselő-testülete  4 igen szavazattal –ellenszavazat és tartózkodás nélkül – meghozta az alábbi határozatot:

15/2014. (V.05.) önkormányzati határozat

Zalagyömörő község önkormányzat Képviselő-testülete az Új Magyarország Fejlesztési Terv Környezet és Energia Operatív Program támogatási rendszeréhez benyújtott KEOP-1.2.0/2F/09-2010-0084 azonosítószámú „Sümeg és térsége (Sümeg II. ütem, Dabronc, Gógánfa, Hetyefő, Ukk, Zalaerdőd, Zalagyömörő) szennyvízelvezetés és – tisztítás megvalósítása” című pályázat megvalósítása projekt megvalósítása keretében kötelezettséget vállal arra, hogy  a K&H Bank felhívása alapján a Hitelfelvevő – Marcal-Völgye Szennyvízcsatorna Építő Víziközmű Társulat - részére a hitelszerződés 7.2.12. pontja és a 4. számú mellékletében meghatározottak szerinti befizetés(eke)t  (a továbbiakban: a „Befizetés”) teljesítenek hitelfelvevőnek a K&H Banknál vezetett 10402740-00027432-00000006 számú számlájára.

A képviselő-testület tudomásul veszi, hogy a fenti kötelezettségének nem tesz eleget, a hitelt nyújtó Bank jogosult az esedékes, de nem teljesített Befizetést beszedési megbízásra vonatkozó felhatalmazó levél alapján beszedni az Önkormányzattól, a szerződésekből eredő kötelezettségek arányában. 

Az Önkormányzat Képviselő-testülete felhatalmazza a polgármestert, hogy a határozat kivonatot a K&H Bank – hitelt nyújtó – pénzintézet részére, a folyósításhoz küldje meg. 

Felelős: Illés László polgármester 

Határidő: folyamatos

6.2./ Polgármester beszámolója a két ülés között történt eseményekről.

Előterjesztő Illés László polgármester
Illés László polgármester: Tájékoztatja a képviselő-testület tagjait, hogy az óvoda kivitelezése hamarosan megkezdődik.
Tájékoztatja még a képviselő-testületi tagokat, hogy március 3-án benyújtotta az önkormányzatnak az adósságkonszolidációban részt nem vett önkormányzatok fejlesztési támogatás iránti igényét 6.500 Ft összeg erejéig. Megvalósítandó fejlesztési célként Zalagyömörőben a Fő utca és Kossuth utca meglévő járdáinak teljes felújítását jelölte meg 400 m hosszban. 

A Belügyminisztérium a március 28-án kelt támogatási szerződésében az Önkormányzatot 6.500 e Ft támogatásban részesítette. Javasolja, hogy kérjenek árajánlatot a kivitelezésre, és természetesen a legmegfelelőbb ajánlatot adó céggel végeztetik el a járdafelújítást.
Pályáztunk továbbá 2.900 e Ft összegben térfigyelő kamerarendszer kiépítésére. Ez a pályázat is 100 %-os támogatottságot élvez. A projekt megvalósítása során 8 kamera lenne felszerelve a község frekventált részeire.
Zavartalanul zajlik a közmunka program, amit 100 %-ban támogatnak, illetve olyan program is van, amelynek a támogatottsága 15 %-os önerőt igényel.
Illés László polgármester: Mivel más hozzászólás nem volt, megköszönte a részvételt, és az ülést 15 óra 30 perckor bezárta.
K.m.f.

Illés László






     Bencze Gyöngyi

polgármester







aljegyző

                              jegyzőkönyv tartalmáért felelős jelen lévő

     Dr. Tőtős András







Tóth András

           képviselő







   képviselő
jegyzőkönyv hitelesítő




              jegyzőkönyv hitelesítő

Záradék:

Magyarország helyi önkormányzatairól szóló 2011. évi CLXXXIX. törvény 52. § (2) bekezdése értelmében a képviselő-testület ülésének a jegyzőkönyvét a polgármester és a jegyző írja alá. 







Pallér Edina 







    jegyző

